open-index/open-wikipedia-markdown huggingface dataset:
הרי האנטי-טאורוס

250px|ממוזער|שמאל|תמונת לווין של הרי האנטי-טאורוס

**הרי האנטי-טאורוס** (ביוונית: **Αντίταυρος**; בטורקית: **Aladağlar** – **הרי אלאדלאר**) הם רכס הרים בצידה הדרומי והמזרחי של טורקיה. רכס ההרים הוא שלוחת הרים המתעקלת מהרי הטאורוס לכיוון צפון-מזרח. הרכס כולל שורה של פסגות גבוהות מעל 3,000 מטר. ההר הגבוה ברכס הרים זה הוא הר ארג'ייס, המתנשא לגובה של 3,917 מטר ונמצא בחלקו הצפוני של הרכס. הגאוגרף היווני סטראבון (64 לפנה"ס - 21 לספירה) כתב בזמנו שפסגת ההר ברכס הייתה מכוסה תמיד בשלג והמעטים שהגיעו לראשה יכלו לראות גם את הים השחור ואת הים התיכון.

הר ארג'ייס, בפסגה הגבוהה ביותר במרכז אנטוליה, הוא הר געש כבוי השוכן בחלקו הצפוני של רכס הרי האנטי-טאורוס. ב-1995 הוכרזו הרי אלאדלאר כשמורה, והיא השמורה היחידה בכל הרי הטאורוס.

האקלים ברכס ההרים מתאפיין בטמפרטורות קיצוניות. הקיץ הוא חם מאוד והחורפים קרים ומושלגים. האזורים הגבוהים ביותר ברכס מושלגים כל השנה. הבדלי הטמפרטורה בין טווחי יום ולילה נעים בין קור מקפיא בלילה ועד 30 מעלות צלזיוס במהלך היום.

הצמחייה עד גובה החגורה האלפינית, מתאפיינת בעצי אורן וכן עצי ארז הנמצאים באזורים מבודדים. האזור משמש בית גידול טבעי לשועלים, נמיות, עיזים, שונרים, דובים וזאבים.

## קישורים חיצוניים

[800px|ממוזער|מרכז|רכס הרי האנטי-טאורוס. הפסגה הגבוהה בקטע זה היא פסגת [דמירקזק (Demirkazik; 3,756 מ'), הנמצאת במרכז התמונה.]]

קטגוריה:טורקיה: הרים
מרקו סימיץ'

**מרקו סימיץ**' (בסרבית: **Марко Симић**; נולד ב-16 ביוני 1987) הוא כדורגלן מונטנגרי-סרבי המשחק בעמדת הבלם בבודוצ'נוסט פודגוריצה ובנבחרת מונטנגרו.

## קריירה
סימיץ' גדל במחלקת הנוער של פרטיזן בלגרד, אך לא שיחק במדי הקבוצה הבוגרת של המועדון וכשהיה בן 19 הצטרף לקבוצה הבולגרית ספרטק ורנה במדיה רשם רק הופעה אחת במשחק ידידות. כעבור חודש הושאל לצ'רנומורץ ביאלה מהליגות הנמוכות בבולגריה. בקיץ  חתם ברדניצ'קי קרגוייבץ ובמהלך העונה הושאל ל-OFK מלדנובאץ בה גם כבש את שער הבכורה שלו בקריירה. בעונת  חתם בבודפשט הונבד מליגת העל ההונגרית, בה רשם רק שלוש הופעות במהלך העונה. בקיץ  חזר לסרביה וחתם בבז'אנייה מליגת המשנה.

בקיץ  חתם סימיץ' ביגודינה מליגת העל הסרבית. ב-15 באוגוסט 2010 ערך את הופעת הבכורה שלו בליגה, בתיקו 0–0 נגד וויוודינה. במהלך העונה חתם בבאטה בוריסוב מליגת העל הבלארוסית, עמה זכה בשתי אליפויות ואף השתתף עמה בשלב הבתים של ליגת האלופות ושלב ההצלבה של הליגה האירופית.

בינואר  חתם בקייסריספור מליגת העל הטורקית, אשר שילמה עבורו כמיליון אירו. אחרי שתפס מקום קבוע בהרכב הקבוצה במהלך העונה הראשונה שלו במועדון, בעונת  מעמדו התערער והקבוצה ירדה לליגת המשנה. בליגת המשנה חזר סימיץ' להרכב, ובסיום העונה חזרה הקבוצה לליגה הבכירה. סימיץ' שיחק עונה נוספת בליגת העל הטורקית ואף שימש כקפטן הקבוצה, אך לא הסתדר עם המאמן הקאן קוטלו שהצטרף בינואר 2016, ובתום העונה הסתיים חוזהו והוא עזב את המועדון.

ב-3 ביולי 2016 הגיע סימיץ' לישראל וחתם לשלוש שנים בקבוצת הפועל תל אביב. ב-30 ביולי ערך את הופעת הבכורה שלו במועדון, כשפתח בהרכב בניצחון 2–0 על בני יהודה במסגרת גביע הטוטו. ב-23 באוגוסט ערך את הופעת הבכורה שלו בליגת העל, בהפסד 0–1 למכבי חיפה במחזור הפתיחה של עונת 2016/2017. סימיץ' ערך בסך הכל 9 הופעות בכל המסגרות במדי הפועל תל אביב, וב-13 בדצמבר שוחרר מהקבוצה לאחר שנקלעה לבעיות כלכליות.

ב-14 במרץ 2017 חתם ברוסטוב מליגת העל הרוסית. ב-23 ביוני 2017 חתם בפחטקור טשקנט מליגת העל האוזבקית.

ב-8 ביוני 2020, סימיץ' חתם בלייפאיה מליגת העל הלטבית.

### נבחרת לאומית
בספטמבר  זומן סימיץ' לראשונה לסגל נבחרת סרביה לקראת המשחקים נגד  ו במסגרת מוקדמות יורו 2012, אך לא השתתף במשחקים.

באוגוסט  זומן לראשונה לסגל נבחרת מונטנגרו, וב-14 באוגוסט ערך את הופעת הבכורה שלו במשחק ידידות נגד . ב-8 בספטמבר 2014 ערך את הופעת הבכורה הרשמית שלו בנבחרת, בניצחון 2–0 נגד  במסגרת מוקדמות יורו 2016.

## קישורים חיצוניים

* 

## הערות שוליים

קטגוריה:כדורגלנים מונטנגרים
קטגוריה:בלמי כדורגל מונטנגרים
קטגוריה:כדורגלני נבחרת מונטנגרו
קטגוריה:כדורגלני בודפשט הונבד
קטגוריה:כדורגלני יגודינה
קטגוריה:כדורגלני באטה בוריסוב
קטגוריה:כדורגלני קייסריספור
קטגוריה:כדורגלני הפועל תל אביב
קטגוריה:כדורגלני רוסטוב
קטגוריה:כדורגלני פחטקור טשקנט
קטגוריה:כדורגלני לייפאיה
קטגוריה:כדורגלני בודוצ'נוסט פודגוריצה
קטגוריה:כדורגלנים זרים בישראל
קטגוריה:ספורטאים זרים בהונגריה
קטגוריה:ספורטאים מונטנגרים בבלארוס
קטגוריה:ספורטאים מונטנגרים בטורקיה
קטגוריה:ספורטאים מונטנגרים בישראל
קטגוריה:ספורטאים זרים ברוסיה
קטגוריה:ספורטאים זרים באוזבקיסטן
קטגוריה:ספורטאים זרים בלטביה
קטגוריה:מונטנגרים שנולדו ב-1987
קרן אלעזרי

**קרן אלעזרי** (נולדה ב-1986) היא אנליסטית, חוקרת סייבר באוניברסיטת תל אביב, סופרת, מרצה. מחקריה עוסקים בין היתר באקטיביזם באינטרנט והשפעות של האקרים וטכנולוגיה על החברה.

## ביוגרפיה
אביה של קרן אלעזרי הוא סגן-אלוף עמי אלעזרי, שהיה מראשי יחידת 8200 של צה"ל.

אלעזרי היא בוגרת תואר ראשון בהיסטוריה ופילוסופיה מאוניברסיטת תל אביב.
אלעזרי היא עמיתת מחקר במרכז האינטרדיסציפלינרי ללימוד ומחקר סייבר ע"ש בלווטניק, סדנת יובל נאמן למדע, טכנולוגיה וביטחון באוניברסיטת תל אביב. ב-2004 ארגנה יחד עם נאורה שם שאול את Y2HACK4 כנס ההאקרים השני בישראל.

בשנת 2014 הייתה אלעזרי לאישה הישראלית הראשונה שהופיעה בכנס TED העולמי . בהרצאתה דיברה קרן על האקרים ועל תפקידם החיובי בפיתוח מנגנוני הגנה למידע. היא טענה שהאקרים הם למעשה המערכת החיסונית של האינטרנט. על ידי חשיפת נקודות התורפה של האינטרנט, הם דוחפים אותו להפוך לחזק יותר ובריא יותר. הרצאתה נבחרה על ידי TED כאחת מההרצאות החשובות של שנת 2014.

ב-2017 נבחרה לאחת מ-50 הנשים המשפיעות ביותר בישראל על ידי מגזין פורבס.

מתגוררת בתל אביב.

## קישורים חיצוניים

* 

* הפרופיל של קרן אלעזרי, באתר סופרסונס
* הפרופיל של קרן אלעזרי, באתר ליסטה
* 
* 
* האקרים: המערכת החיסונית של האינטרנט, באתר TED, מרץ 2014
* 
* סיון קלינגבייל, יום בחיי קרן אלעזרי, מרצה וחוקרת בתחום אבטחת המידע, באתר הארץ, 27 במאי 2014
* , 1 בנובמבר 2015
* 
* 
* 

## הערות שוליים

קטגוריה:מומחי אבטחת מידע ישראלים
קטגוריה:מדענים ישראלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:תל אביב-יפו: אישים
קטגוריה:ישראליות שנולדו ב-1980
קטגוריה:ישראלים שנולדו ב-1980
מקסים סקאביש

**מקסים פטרוביץ' סקאביש** (בבלארוסית: **Максім Скавыш**, ברוסית: **Максим Скавыш**; נולד ב-13 בנובמבר 1989) הוא כדורגלן בלארוסי המשחק בטורפדו ז'ודינו ובנבחרת בלארוס בעמדת החלוץ.

## קריירה
סקאביש התחיל את הקריירה שלו במחלקת הנוער של באטה בוריסוב ובגיל 18 הצטרף לקבוצה הבוגרת. בעונת  רשם את עונת השיא שלו כאשר כבש 12 שערים ב-21 משחקי ליגה ובתום העונה סיימה בוריסוב כאלופת בלארוס. בעונת  התקשה לשחזר את היכולת הטובה שלו וסיים את העונה עם 3 שערי ליגה בלבד. בעונת  הושאל לבאלישה בוברויסק בה שיחק חצי עונה במהלכה עבר לבלטיקה קלינינגרד מליגת המשנה ברוסיה.

בבלטיקה הרשים כאשר הבקיע 3 שערים ב-11 משחקים ובסיום העונה חתם על חוזה רשמי בקבוצה. בקיץ  חזר לבלארוס וחתם בטורפדו ז'ודינו. בעונת  הצליח לחזור לכושר הבקעה וב-13 משחקים הבקיע 7 שערים כאשר רק שני שחקני ליגה כבשו יותר ממנו.

ב-22 ביוני 2016 חתם בהפועל כפר סבא. בינואר  חזר לטורפדו ז'ודינו.

בינואר  חתם בבאטה בוריסוב.

## קריירה בינלאומית
בצעירותו סקאביש שיחק עבור הנבחרת הצעירה של בלארוס עימה סיים במקום השלישי באליפות אירופה בכדורגל עד גיל 21 - 2011 ואף השתתף עימה באולימפיאדת לונדון (2012). ב-3 ביוני 2012 ערך את הופעת הבכורה שלו בנבחרת בלארוס בניצחון 0–2 נגד .

## קישורים חיצוניים

## הערות שוליים

קטגוריה:כדורגלנים בלארוסים
קטגוריה:חלוצי כדורגל בלארוסים
קטגוריה:מינסק: כדורגלנים
קטגוריה:כדורגלני באטה בוריסוב
קטגוריה:כדורגלני בלטיקה קלינינגרד
קטגוריה:כדורגלני טורפדו ז'ודינו
קטגוריה:כדורגלני הפועל כפר סבא
קטגוריה:כדורגלני שחטיור סליהורסק
קטגוריה:כדורגלני נבחרת בלארוס
קטגוריה:כדורגלנים זרים בישראל
קטגוריה:ספורטאים בלארוסים ברוסיה
קטגוריה:ספורטאים בלארוסים בישראל
קטגוריה:כדורגלנים באולימפיאדת לונדון (2012)
קטגוריה:בלארוסים שנולדו ב-1989
סן אנג'לו

**סן אנג'לו** (באנגלית: **San Angelo**) היא בירת מחוז טום גרין במדינת טקסס בארצות הברית. בעיר מתגוררים 93,200 (נכון ל-2010), ובמטרופולין שלה מתגוררים 111,823 תושבים (נכון ל-2010). העיר נמצאת במערב טקסס ושוכנת על גדות נהר הקונצ'ו הצפוני, מעט לפני שהוא נשפך ביחד עם הקונצ'ו הדרומי אל נהר קונצ'ו.

## היסטוריה
במאה ה-17 היא קיים במקום בו נמצאת סן אנג'לו מיסיון ספרדי פרנציסקני שלא האריך ימים.

מקור ההתיישבות הוא במבצר פורט קונצ'ו שהוקם ב-1867, כחלק ממערך מבצרים שהוקם באותה תקופה כדי להגן על אזורי הספר בארצות הברית. כעבור מספר שנים אדם בשם ברת'ולומיו דה-ויט ייסד בקרבת המבצר כפר והוא קרא לו "סנטה אנג'לה" (באופן מילולי בספרדית: "אנג'לה הקדושה") כהוקרה לאשתו, קרוליינה אנג'לה. בהמשך השם עוות ל"סן אנג'לה", שם שגוי מבחינה דקדוקית ספרדית ומשמעו "אנג'לה הקדוש", ולאחר התעקשות של שירות הדואר של ארצות הברית השם שונה ב-1883 ל"סן אנג'לו", הגרסה הזכרית של השם אנג'לה, כדי למנוע את השגיאה הדקדוקית.

בערך באותו זמן סן אנג'לו הפכה לבירת מחוז טום גרין, וכמו כן היא הפכה למרכז תחבורתי אזורי בעקבות מסילות שנסללו דרכה. בתחילת המאה ה-20 התגלו באזור מצבורי נפט, דבר שתרם לגדילתה של העיר.

## כלכלה
כלכלת העיר מסתמכת על הפקת נפט, חקלאות, גידול מקנה ומגזר השירותים.

## חינוך
בעיר נמצאים מספר מוסדות להשכלה גבוהה, ביניהם אוניברסיטת המדינה אנג'לו.

## תחבורה
את העיר משרת נמל התעופה האזורי סן אנג'לו, המציע טיסות אל נמל התעופה הבינלאומי דאלאס פורט וורת'.

## קישורים חיצוניים

* 
* 

## הערות שוליים

קטגוריה:טקסס: ערים
קטגוריה:יישובים שהוקמו ב-1687
הדסה אביגדורי אבידוב

**הדסה אביגדורי אבידוב** (1927–2014) לחמה במסגרת הפלמ"ח במבצעים רבים בתקופת מלחמת העצמאות. אחת מגיבורות שיירת נבי דניאל. השלימה למודי תואר ד"ר באגרונומיה ועסקה במחקר חקלאי.

## ביוגרפיה
### נעורים
הדסה נולדה ב-1927 בירושלים ליונה ולד"ר שניאור זלמן אביגדורי. למדה בבתי חינוך בעיר (גימנסיה סוקולוב, בית החינוך לילדי עובדים ובית הספר למל) וב-1943 הצטרפה לצופים ולהגנה.

### השירות בפלמ"ח
ב-1944 התגייסה הדסה לפלמ"ח (יחד עם שבט הצופים אליו השתייכה), ונשלחה להכשרה בדגניה א'. עם סיום ההכשרה הוצבה בגדוד השלישי עד 1946, אז שוחררה והחלה ללמוד בפקולטה לחקלאות של האוניברסיטה העברית בירושלים. בדצמבר 1947 התגייסה בשנית, והוצבה בגדוד השישי של חטיבת הראל (גדוד ירושלים), שם עסקה בליווי השיירות לירושלים ולגוש עציון (קבוצה שכונתה "הפורמנים"), וכן השתתפה במספר רב של מבצעים של הפלמ"ח (מבצע נחשון, מבצע יבוסי, מבצע מכבי ועוד).

ב-27 במרץ 1948 ליוותה הדסה שיירה שחזרה מגוש עציון (ולימים נודעה בשם שיירת נבי דניאל). השיירה הותקפה ליד בית לחם וחלק מהלוחמים התבצרו בנבי דניאל. הדסה, ששימשה בתפקיד חובשת, סייעה לחבוש את הפצועים, ובהמשך עזרה לפנות אותם לרכבי הפינוי הבריטיים.

בשלבים מאוחרים יותר של המלחמה ירדה לדרום, שם השתתפה במספר מבצעים של צה"ל (ביניהם מבצע ההר ומבצע חורב).

הדסה שוחררה משירות צבאי ב-1949 אולם ב-1956 נקראה שוב לשירות, כחובשת קרבית, במלחמת סיני, שם השתתפה בקרבות אבו עגילה ואל עריש.

### פעילותה המדעית
בשנת 1952 השלימה הדסה את לימודי האגרונומיה (אותם החלה לפני המלחמה). לאחר לימודיה התמחתה בתחום גידול ירקות בחממות, וסייעה לפיתוח הענף בערבה. ב-1960 מונתה לנהל את חוות גילת בצפון הנגב, והמשיכה לחקור ולקדם את החקלאות בדרום. במקביל לעבודתה המשיכה את לימודיה, וב-1980 הוענק לה תואר דוקטור באגרונומיה. ב-1992 פרשה הדסה לגמלאות.

### משפחתה
הדסה נישאה לדב אבידוב (ששירת כטכנאי רדיו בטייסת הפטישים של חיל האוויר בתקופת מלחמת העצמאות ומבצע סיני), ונולדו להם 2 בנים (עופר ואייל). המשפחה גרה בעומר. דב נפטר ב-2012, והדסה נפטרה בעומר ב-2014. שניהם הובאו לקבורה בבית הקברות ביישוב.

## ספריה
* הדסה אביגדורי אבידוב, **בדרך שהלכנו - מיומנה של מלוות שיירות**, הוצאת משרד הביטחון, 1988.
* עובד מיכאלי, הדסה אביגדורי אבידוב, **עלילות "[[גדוד העבודה]]"**, הוצאת קיבוץ עין חרוד, 2004.
* רחל סבוראי, הדסה אביגדורי אבידוב, **עד סלע**, הוצאת הקיבוץ המאוחד, 1960.
* הדסה אביגדורי אבידוב, **השפעת הקירור על ההתפתחות של צמח תות-שדה ומשמעותה הפיזיולוגית**, עבודת גמר (תאר שלישי), האוניברסיטה העברית בירושלים, 1979.

## קישורים חיצוניים
* הדסה אביגדורי-אבידב, אתר מנהל המחקר החקלאי-מכון וולקני (אורכב)
* 
* 

## הערות שוליים

קטגוריה:סגל מכון וולקני
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:בוגרות בית הספר למל
קטגוריה:בוגרי בית הספר למל
קטגוריה:לוחמות הפלמ"ח
קטגוריה:לוחמי הפלמ"ח
קטגוריה:בוגרות האוניברסיטה העברית בירושלים: חקלאות
קטגוריה:בוגרי האוניברסיטה העברית בירושלים: חקלאות
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:בוגרות תנועת הצופים בישראל
קטגוריה:בוגרי תנועת הצופים בישראל
קטגוריה:עומר: אישים
קטגוריה:אישים הקבורים בעומר
קטגוריה:ישראליות שנולדו ב-1927
קטגוריה:ישראלים שנולדו ב-1927
קטגוריה:ישראליות שנפטרו ב-2014
קטגוריה:ישראלים שנפטרו ב-2014
פיליפ יאזביץ'

**פיליפ יאזביץ**' (בקרואטית: **Filip Jazvić**; נולד ב-22 באוקטובר 1990) הוא כדורגלן קרואטי המשחק בציבאליה בעמדת החלוץ.

## קריירה
יאזביץ' התחיל את הקריירה שלו במחלקת הנוער של הרוואטסקי דרגווליאץ. אחרי שעבר את גיל הנוער שיחק ששחקן מושאל ברודאש, ורפאצ'ה ומוסלאווינה בהם הצטיין ובקיץ  חזר להרוואטסקי. ב-24 ביולי ערך את הופעת הבכורה שלו בליגת העל הקרואטית בהפסד 4-1 לדינמו זאגרב. ב-2 באפריל 2011 הבקיע את שער הבכורה שלו בהרוואטסקי בתיקו 2-2 נגד שיבניק.

ב-21 ביולי 2011 עבר לאיסטרה 1961. באיסטרה חלה ירידה ביכולתו של יאזביץ' ובינואר  חתם באינטר זאפרשיץ' גם בה לא הצליח לשחזר את יכולתו הטובה. בתום העונה חזר להרוואטסקי. את רוב הופעותיו בעונה זו רשם בתור שחקן מחליף והשלים 90 דקות רק ב-6 משחקים מתוך 19 בהם היה שותף ובתום העונה כבש 3 שערים אך זכה עם קבוצתו באליפות הליגה השנייה.

אחרי שהרוואטסקי חזרה לליגה השנייה בתום העונה, ב-26 ביולי 2014 חתם לשנה בקלוז' נפוקה מליגת העל הרומנית שהיא הקבוצה הראשונה שלו מחוץ לקרואטיה. בתום העונה חתם בטרגו מורש.

ביוני  הצטרף להפועל חיפה. ב-19 בינואר 2017 שוחרר מהקבוצה וכעבור זמן קצר חזר לרומניה וחתם ב-CSU קראיובה. ב-15 ביולי 2017 חתם בארקה גדיניה מליגת העל הפולנית. ב-2 בפברואר 2018 חתם באולימפיה גרודז'ונדז מליגת המשנה הפולנית.

בקיץ  חתם בז'לייזניצ'אר סרייבו.

בינואר 2019 חתם בהרמנשטאדט הרומנית.

באוגוסט , יאזביץ' חתם בציבאליה מהליגה הקרואטית השנייה.

## קישורים חיצוניים

קטגוריה:כדורגלנים קרואטים
קטגוריה:חלוצי כדורגל קרואטים
קטגוריה:כדורגלני הרוואטסקי דרגווליאץ
קטגוריה:כדורגלני אינטר זאפרשיץ'
קטגוריה:כדורגלני צ'.פ.ר. קלוז'
קטגוריה:כדורגלני טרגו מורש
קטגוריה:כדורגלני הפועל חיפה
קטגוריה:כדורגלני CSU קראיובה
קטגוריה:כדורגלני ז'לייזניצ'אר סראייבו
קטגוריה:כדורגלני הרמנשטאדט
קטגוריה:כדורגלנים זרים בישראל
קטגוריה:ספורטאים קרואטים ברומניה
קטגוריה:ספורטאים קרואטים בישראל
קטגוריה:ספורטאים קרואטים בפולין
קטגוריה:ספורטאים קרואטים בבוסניה והרצגובינה
קטגוריה:קרואטים שנולדו ב-1990
יונתן שמשוני

**יונתן (יוני) שמשוני** (נולד ב-29 במאי 1950) הוא קצין צה"ל במיל' בדרגת תת-אלוף, שירת כמפקד אגד ארטילרי 215 וסגן ראש אגף התכנון לאסטרטגיה.

## ביוגרפיה
שמשוני הוא בנם של רוז ודניאל שמשוני, אביו היה ממייסדי חיל האוויר הישראלי. בצה"ל שירת בחיל התותחנים, הוא שימש כקצין בגדוד 55 תחת עודד טירה, בתקופה בה קלט הגדוד את תומ"תי ה"רומח" הראשונים בחיל. במלחמת יום הכיפורים הצטרף לגדוד מילואים 412 שלחם בגזרת רמת הגולן. פיקד על גדוד 55 ושימש מפקד הסיוע החטיבתי של חטיבת הצנחנים, במלחמת לבנון הראשונה השתתף בנחיתה האמפיבית באל-אוואלי. שימש מפקד נפת טול כרם במהלך האינתיפאדה הראשונה ומפקד אגד ארטילרי 215. בתפקידו האחרון בשירות הקבע שימש סגן ראש אגף התכנון לאסטרטגיה.

שמשוני בעל תואר שלישי במדיניות ציבורית מאוניברסיטת פרינסטון (1985). הוא שימש מרצה באוניברסיטת תל אביב, מרצה אורח באוניברסיטת פרינסטון ועמית מחקר ב-MIT. ייצג את ישראל בוועדת האו"ם לשקיפות בעסקאות נשק בינלאומיות והיה חבר בוועדות שונות של המטה לביטחון לאומי.

בשנים 1994 עד 2003 שימש שותף מנהל בחברת הייעוץ של פירמת רואי חשבון PWC בישראל, מנכ"ל חברת רסקיו סיסטמס העוסקת בפתרונות לפינוי מבניינים רבי קומות ויו"ר תת-הוועדה לפתרונות פינוי בחברה הבינלאומית לניסוי וחומרים (ASTM). כיהן במהלך 2008 כדירקטור בחברת התכוף.

הוא חבר בוועד המנהל של הקרן לירושלים וחבר המועצה הבין לאומית של הקרן החדשה לישראל.

## קישורים חיצוניים
* ד"ר יונתן שמשוני באתר הקרן לירושלים

## הערות שוליים

קטגוריה:תתי-אלופים בצה"ל
קטגוריה:מפקדי גדודים בחטיבה 215
קטגוריה:מפקדי אגד ארטילרי 215
קטגוריה:בעלי תואר דוקטור מאוניברסיטת פרינסטון
קטגוריה:חברי המועצה הבינלאומית של הקרן החדשה לישראל
קטגוריה:חיילי חיל התותחנים במלחמת יום הכיפורים
קטגוריה:ישראלים שנולדו ב-1950
V1668 בברבור

V1668 בברבור הייתה נובה אשר הופיעה בשנת 1978 בקבוצת הכוכבים ברבור ובשיא בהירותה הגיעה לבהירות נראית של 6.

## קישורים חיצוניים
* 
* מידע על הכוכב

קטגוריה:קבוצת הכוכבים ברבור
קטגוריה:נובות
קטגוריה:1978 במדע
שלמה אילוז

**שלמה אילוז** (נולד ב-13 באפריל 1959) הוא כדורגלן עבר ישראלי, אשר שיחק בעמדת בלם בהפועל באר שבע ובנבחרת ישראל.

## קריירה
נולד כילד שמיני מתוך תשעה ילדים להורים שעלו ממרוקו. המשפחה התגוררה בשכונה ד' בבאר שבע. החל לשחק בליגות הנערים העירוניות מיסודו של אהרון בן יעקב והתקדם לקבוצת הנוער של הפועל באר שבע (השלושה), שאומנה על ידי חיים סנה וזכתה בתואר אלוף האלופים בליגת הנוער.

לפני תחילת עונת 1978/1979, קודם לקבוצת הבוגרים של הפועל באר שבע על ידי מאמנה באותה עת, אליהו עופר. את הופעת הבכורה שלו במדי הקבוצה בליגה העליונה ערך ב-14 באוקטובר 1978 בניצחון על מכבי פתח תקווה, 1:3. בתחילת דרכו תופקד כבלם קדמי כאשר כבלם אחורי תופקד אלון בן דור. בהמשך, שיחק שנים רבות עם אפרים דוידי, כשאילוז בלם אחורי ודוידי בלם קדמי.

ב-1988 זומן לנבחרת ישראל שאומנה באותה עת על ידי יצחק שניאור ויעקב גרונדמן. משחק הבכורה שלו היה ב-18 באוקטובר 1988, בניצחון ישראל על מלטה 0:2, במשחק שהתקיים באצטדיון וסרמיל בבאר שבע. הוא היה חלק מסגל הנבחרת במוקדמות מונדיאל 1990 ושיחק ב-19 במרץ 1989 במשחק מול אוסטרליה באצטדיון רמת גן שהסתיים בתיקו 1:1 וזכור בשל שער השוויון שהבקיעה אוסטרליה בבעיטת עונשין שלווה בקריאה של שדר הטלוויזיה, יורם ארבל: "ככה לא בונים חומה". שיחק שש פעמים במדי נבחרת ישראל. למרות שהודיע על פרישה מהנבחרת בדצמבר 1989, לאחר שנבחרת ישראל לא הצליחה להעפיל למונדיאל, משחקו האחרון בנבחרת היה באצטדיון רמת גן, מול ברית המועצות, ב-16 במאי 1990, שבו ניצחה ישראל 2:3.

## תארים
; עם הפועל באר שבע
* **[[ליגת העל בכדורגל|ליגה ראשונה]]**:
** מקום שלישי: 1982/1983, 1987/1988, 1993/1994, 1994/1995
* **[[גביע המדינה בכדורגל|גביע המדינה]]**:
** סגנות: 1983/1984
* **[[גביע הטוטו|גביע הטוטו ליגה ראשונה]]**:
** **זכייה**: 1988/1989, 1995/1996
** סגנות: 1985/1986
* **[[גביע ליליאן]]**:
** **זכייה**: 1988
** סגנות: 1982, 1983

## חיים אישיים
בעת היותו שחקן פעיל החל בתהליך חזרה בתשובה. נכון לשנת 2022 אילוז נשוי לחווה, ולו ארבעה ילדים. לומד בכולל בבאר שבע, עובד ב"כיוונים", חברת בת של עיריית באר שבע כמנהל אחזקה במתקני ספורט.

## קישורים חיצוניים

* עמוד השחקן באתר Eu-Football
* 

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני הפועל באר שבע
קטגוריה:באר שבע: כדורגלנים
קטגוריה:כדורגלני נבחרת ישראל
קטגוריה:ישראלים שנולדו ב-1959
אופירה זילברשטיין

**אופירה זילברשטיין** (נולדה ב-13 במרץ 1974) היא שחקנית-יוצרת ומורה למשחק ישראלית.

## ביוגרפיה
אופירה זילברשטיין נולדה בעכו כבת אמצעית בין שני אחים ליהודה וישראלה. גדלה בקריית מוצקין. היא בוגרת תיכון ויצו חיפה במגמת תיאטרון (1992). בין השנים 1992–1994 שירתה בתיאטרון צה"ל. בוגרת הסטודיו למשחק ניסן נתיב בירושלים.

הייתה כתבת ב"ידיעות קמפוס", עיתון הסטודנטים של ידיעות אחרונות. לימדה תיאטרון ועברית מטעם הסוכנות היהודית במחנות קיץ בארצות הברית וברוסיה.

כתבה, ביימה, הפיקה ומשחקת בהצגת היחיד "פרופורציות", מופע תיאטרון המשלב אלמנטים של סטנד-אפ ושירה. ההצגה הייתה מועמדת לפרס תיאטרון הפרינג', "קיפוד הזהב" 2004 ורצה משנת 2001 עד 2020.

כתבה והנחתה פינה בתוכנית "מבט נשי". הנחתה ושיחקה ברצועת נוער יומית, "באזז" בערוץ 10. הייתה חברה בפאנל מספרי סיפורים "אבירי השולחן העגול", בתיאטרון תמונע. בשנת 2011 ערכה ערב סטנד-אפ, "הבמה החצופה" בתיאטרון הסימטה.

חברה באקטור סטודיו, מעבדת משחק שהקימו עודד קוטלר ואמנון מסקין. מביימת ומפיקה פרויקטים עצמאיים ומעבירה סדנאות ב"תיאטרון שימושי" וסדנאות לנוער למעורבות בקהילה ולשימוש בכלים של תיאטרון בחיי היומיום.

בשנת 2015 יצרה והנחתה את "החיים בסרט", סדנה שעסקה בתיאטרון וקולנוע, במסגרת תערוכה לזכרו של מנחם גולן במוזיאון האדם והחי.

בשנת 2016 עבדה עם אסי מסקין על מופע "זיתים", המורכב משירים וסיפורי אהבה.

### חיים אישיים
זילברשטיין רווקה ומתגוררת בגבעתיים.

## משחק בתיאטרון
* 1997 - ביאליק 22, תיאטרון אורנה פורת לילדים ולנוער, ובגרסה מחודשת ב-2011 - אגדת נער ונערה, תיאטרון טוב
* 2005 - פרופרציות, מונודרמה, משחק, כתיבה ובימוי - מופע תיאטרון עם אלמנטים של סטנד אפ ואפילו שירה.
* 2006 - מובטל נולד, תיאטרון גבעתיים
* 2007 - היפופוטמית על הגג, פסטיבל הצגות הילדים בחיפה
* 2008 - מופע החוצות "טיים אאוט", פסטיבל עכו ופסטיבל בת-ים
* 2017 כלב ושמו עוני, מונודרמה, משחק וכתיבה (יחד עם עומר ברקמן ורויטל שמרלינג) סדרת מרכז הבמה, ירושלים וצוותא תל אביב.
* עושה הניסים, תיאטרון אורנה פורת לילדים ולנוער
* מופעי רחוב, תיאטרון פנים.

## משחק בקולנוע ובטלוויזיה
* 2002 - מקרה קריות - סרט גמר של בית הספר סם שפיגל, תפקיד ראשי עליו קיבלה ציון לשבח
* 2005 - אלנבי רומאנס, בתפקיד מיכל
* 2015 - אטלנטיקה, בתפקיד שירי.

## קישורים חיצוניים

* קורות החיים של אופירה זילברשטיין, באתר סוכנות השחקנים זוהר יעקובסון
* אופירה זילברשטיין - עצמאות ושנה חדשה, באתר תרבות il, ספטמבר 2013
* 

## הערות שוליים

קטגוריה:גבעתיים: אישים
קטגוריה:מורות למשחק בישראל
קטגוריה:שחקניות תיאטרון ישראליות
קטגוריה:בוגרות תיכון ויצו לאמנויות/רעות (חיפה)
קטגוריה:בוגרי תיכון ויצו לאמנויות/רעות (חיפה)
קטגוריה:בוגרות תיאטרון צה"ל
קטגוריה:בוגרות הסטודיו למשחק ניסן נתיב
קטגוריה:שחקניות קולנוע וטלוויזיה ישראליות
קטגוריה:ערכים שנערכו במסגרת מיזם ויקי נשים
קטגוריה:מורים למשחק בישראל
קטגוריה:שחקני תיאטרון ישראלים
קטגוריה:בוגרי תיאטרון צה"ל
קטגוריה:בוגרי הסטודיו למשחק ניסן נתיב
קטגוריה:שחקני קולנוע וטלוויזיה ישראלים
קטגוריה:ישראליות שנולדו ב-1974
קטגוריה:ישראלים שנולדו ב-1974
מג'לס (תרבות)

שמאל|ממוזער|250px|מזרקת האריות בפטיו דה לוס לאונס בארמון אלהמברה בגרנדה
**מג'לס** הוא המשתה החצרני האנדלוסי, אותו אימצו עשירי יהודי ספרד בתור הזהב.
אדם בעל כוח ומעמד פוליטי, כלכלי וחברתי היה מכונה 'הנדיב', והוא היה מכנס סביבו משוררים שנתמכו על ידו כלכלית. בתמורה, הם היו כותבים שירים שהיו מושרים במשתאות שערך.
הנדיב היה מזמין למשתאות אלה את האנשים אשר רצה בחברתם, והם היו נפגשים, בדרך כלל בחצרות הארמונות, לשעות ארוכות של שתיית יין והאזנה לשירים, ריקודים, וחידושים מתחום הרוח והמדע בחסות הנדיב.
החברה החצרנית היהודית בספרד הגיעה למעמד גבוה בזכות כוחם הפוליטי, הכלכלי והחברתי. אנשים אלו סיגלו לעצמם את דרך חייהם של האריסטוקרטים הערבים, והקימו סלונים ספרותיים בארמונותיהם.

## הווי המשתה החצרני האנדלוסי
שמאל|ממוזער|250px|מג'לס, איור מהמאה ה-13
השירה שימשה כבידור העיקרי בתרבות החצרנית. היא לוותה בנגינה, בזמר ובריקוד, ומקומה היה תמיד במסגרת מתורבתת ולעולם לא בטבע פראי.
לעיתים המשתה נערך בארמון, אך בדרך כלל יצאו האנשים החוצה, לגנים. הגנים עוצבו כדוגמת הגנים בארמונות הערביים: ערוגות בשמים, צמחים ופרחים; ציפורי שיר; תעלות, בריכות ומזרקות מים. הטבע נוכח במשתה למטרות יופי ואסתטיקה בלבד, ולא הורשה לגדול ולצמוח פרא.
אלמנט חשוב נוסף במשתה החצרני היה היין, ושירים רבים סובבים סביב נושא זה. בשירים רבים הדובר מזמין את הקהל לשתות עמו, מהלל את היין או מדבר על מזיגת היין על ידי עלמים ועלמות יפי תואר. פעמים רבות היין מתקשר לאור כאנלוגיה ולאושר כגורם.

## ראו גם
*שירת ימי הביניים של יהדות ספרד

## לקריאה נוספת
* יוסף וייס, 'תרבות חצרנית ושירה חצרנית בירורים להבנת שירת ספרד העברית', **ספר הכינוס העולמי למדעי היהדות קיץ תש"ז**, הוצאת ספרים ע"ש י"ל מאגנס האוניברסיטה העברית, תשי"ב

קטגוריה:ויקיפדיה: ערכים של משתמשים חדשים
קטגוריה:יהדות ספרד
אלון בן דור

**אלון בן דור** (נולד ב-18 במרץ 1952) הוא כדורגלן עבר ישראלי אשר שיחק בעמדת הבלם. מזוהה עם קבוצת הפועל באר שבע, במדיה שיחק במשך רוב הקריירה, ולזכותו 10 הופעות במדי נבחרת ישראל.

## ביוגרפיה
נולד בקיבוץ דורות (מכאן גם שם משפחתו המעוברת) לחיים ואראלה בן דור, זוג עולים מגרמניה. כשהיה בן חמש עברה משפחתו לבאר שבע בעקבות עבודת אביו במפעלי ים המלח.

בן דור הצטרף לסגל הקבוצה הבוגרת של הפועל באר שבע בשנת 1969, תחת הדרכתו של המאמן משה (מוסי) ליטבק, ובמדיה שיחק עד 1980. במהלך שנותיו במועדון היה שותף לזכייה באליפות בעונות 1975/1974 ו-1976/1975. ב-1979 עזב את הפועל באר שבע עקב סכסוך כספי ועבר לבית"ר באר שבע שם שימש במשך שנתיים כמאמן-שחקן. לאחר מכן שיחק בהפועל אשקלון ששיחקה בליגת המשנה בהדרכת גיגי כהן, ובהפועל מרמורק, וב-1985 שב להפועל באר שבע כעוזר מאמן של נחום סטלמך.

באמצע שנות ה-70, בעת היותו שחקן פעיל, למד בן דור במכללה לחינוך גופני בבאר שבע. כיום משמש כרכז תחום הכדורגל במכללת וינגייט ומתגורר עם משפחתו בכפר סבא.

אשתו, נילי, בתו של יוסף טוליפמן מנהל קמ"ג, הייתה בין חטופי מטוס "אייר פרנס" לאנטבה בשנת 1976.

## תארים
; הפועל באר שבע
* אליפות: 1974/1975, 1975/1976
* אלוף האלופים: 1975

## קישורים חיצוניים

* עמוד השחקן באתר Eu-Football

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:באר שבע: כדורגלנים
קטגוריה:כדורגלני הפועל באר שבע
קטגוריה:כדורגלני בית"ר באר שבע
קטגוריה:כדורגלני הפועל אשקלון
קטגוריה:כדורגלני הפועל מרמורק
קטגוריה:כדורגלני נבחרת ישראל
קטגוריה:מאמני כדורגל ישראלים
קטגוריה:מאמני בית"ר באר שבע
קטגוריה:בוגרי תיכון מקיף ג' (באר שבע)
קטגוריה:בוגרי המכללה האקדמית לחינוך ע"ש קיי
קטגוריה:כדורגלנים אולימפיים ישראלים
קטגוריה:משתתפים ישראלים באולימפיאדת מונטריאול (1976)
קטגוריה:כדורגלנים באולימפיאדת מונטריאול (1976)
קטגוריה:אישים ממוצא יהודי-גרמני
קטגוריה:ישראלים שנולדו ב-1952
HD 189276

**HD 189276** הוא ענק כתום הנמצא בקבוצת הכוכבים ברבור במרחק של 916 שנות אור (281 פארסק) מכדור הארץ. הכוכב בעל בהירות נראית מדרגה 4.96 והוא בעל סיווג ספקטרלי K4.5 IIIa.

## קישורים חיצוניים
* 
* נתוני חקר הכוכב

## הערות שוליים

קטגוריה:קבוצת הכוכבים ברבור
קטגוריה:ענקים מסוג K
מרקיז כריס

**מרקיז כריס** (באנגלית: **Marquese Chriss**; נולד ב-2 ביולי 1997) הוא כדורסלן אמריקאי, המשחק בעמדות הפאוור פורוורד והסנטר באוקלהומה סיטי ת'אנדר.

## תיכונים ומכללות
כריס נולד וגדל בעיר סקרמנטו שבקליפורניה. בסיום לימודיו התיכוניים, בשנת 2015, קיבל מלגת לימודים מאוניברסיטת וושינגטון, בה למד ושיחק בעונת 2015/2016. בעונתו היחידה בוושינגטון רשם ממוצעים של 13.8 נקודות, 5.4 ריבאונדים ו-1.6 חסימות למשחק. בסיום אותה עונה הודיע על כוונתו לוותר על המשך לימודיו באוניברסיטה ולהעמיד עצמו לבחירה בדראפט ה-NBA.

## קריירה ב-NBA
### פיניקס סאנס
כריס נבחר בבחירה השמינית של דראפט ה-NBA לשנת 2016 על ידי קבוצת סקרמנטו קינגס, ונשלח מיד בטרייד לפיניקס סאנס בתמורה לבחירה ה-13 (גאורגיוס פאפאיאניס), הבחירה ה-28 (סקאל לביסייר), בחירת דראפט עתידית וזכויות הדראפט על השחקן בוגדן בוגדנוביץ'. בסיום עונתו הראשונה ב-NBA נבחר לחמישיית הרוקיז השנייה של העונה, לאחר שרשם ממוצעים של 9.2 נקודות ו-4.2 ריבאונדים למשחק.

### יוסטון רוקטס
ב-31 באוגוסט 2018 נשלח בטרייד ליוסטון רוקטס, יחד עם ברנדון נייט, בתמורה לראיין אנדרסון ודיאנטוני מלטון.

### קליבלנד קאבלירס
ב-7 בפברואר 2019 עבר כריס לקליבלנד קאבלירס יחד עם ברנדון נייט, במסגרת טרייד משולש בו היו מעורבות הקבוצות יוסטון רוקטס וסקרמנטו קינגס.

### גולדן סטייט ווריורס
בספטמבר 2019 חתם על חוזה בלתי-מובטח בגולדן סטייט ווריורס. ב-7 בינואר 2020 שוחרר כריס, אך כשבוע לאחר מכן חזר לווריורס כשחתם בקבוצה על חוזה כפול, המאפשר לו לשחק במקביל בקבוצת הבת של הווריורס מליגת הפיתוח – סנטה קרוז ווריורס. ב-7 בפברואר הומר חוזהו בגולדן סטייט לחוזה NBA סטנדרטי. לאחר שני משחקים בעונת  סבל כריס משבר ברגלו, אשר אילץ אותו להחמיץ את כל המשך העונה. במרץ 2021 הועבר בטרייד לסן אנטוניו ספרס, ומיד שוחרר ממנה.

### דאלאס מאבריקס
ב-21 בדצמבר 2021 חתם על חוזה לעשרה ימים בדאלאס מאבריקס. בסיום החוזה חתם לעשרה ימים נוספים.

### אוקלהומה סיטי ת'אנדר
ביוני 2022 הועבר כריס בטרייד ליוסטון רוקטס. בספטמבר 2022 הועבר בטרייד בפעם השנייה לאוקלהומה סיטי ת'אנדר.

## סטטיסטיקות הקריירה
### בליגת המכללות

### בעונה הסדירה של ה-NBA

## קישורים חיצוניים

* פרופיל, באתר DraftExpress

## הערות שוליים

קטגוריה:אמריקאים ילידי קליפורניה
קטגוריה:סקרמנטו: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת וושינגטון
קטגוריה:בחירות דראפט של סקרמנטו קינגס
קטגוריה:כדורסלני פיניקס סאנס
קטגוריה:כדורסלני יוסטון רוקטס
קטגוריה:כדורסלני קליבלנד קאבלירס
קטגוריה:כדורסלני גולדן סטייט ווריורס
קטגוריה:כדורסלני דאלאס מאבריקס
קטגוריה:כדורסלני אוקלהומה סיטי ת'אנדר
קטגוריה:אמריקאים שנולדו ב-1997
שלמה בורשטין

**הרב שלמה בורשטין** (יט בטבת תרע"ה, 1914 – כ' בסיוון תשס"ד, יוני 2004) היה ראש "ישיבת הרב קוק" במונטווידאו, מייסד וראש הישיבה הראשון של ישיבת בני עקיבא בית שמואל בחדרה.

## ביוגרפיה
נולד לרב שלום (אלתר) וטובה (פעשע גיטל) בורשטין בעיר ביאליסטוק בפולין אשר משם עברה משפחתו לטיקטין. למד בישיבת לומז'ה. בשנת תר"ץ עבר לישיבתו של רבי אלחנן וסרמן בברנוביץ'. בגיל 17 עבר לישיבת מיר.
למד שם מפי המשגיח רבי ירוחם ליבוביץ ומרבו המובהק הרב יחזקאל לוינשטיין. בגיל 20 הוסמך לרבנות. כמו כן מילא הרב בורשטין את "מקום הפסיקה" של העיירה מיר למשך תקופה.

בפרוץ מלחמת העולם השנייה נותר תחת הכיבוש הנאצי, ואחרי תלאות וקשיים הצליח להימלט לוילנא, לשם עברה ישיבת מיר. הוא נדד עם הישיבה ליפן ובהמשך לשאנגחאי. בשנת תש"ו (1946), עת עזבו תלמידי ישיבת מיר את שאנגחאי, הוזמן הרב בורשטין לשמש כר"מ בישיבת רבי יצחק אלחנן בארצות הברית, אך העדיף להמשיך בישיבתו כשהוא פועל בעזרתו של הג'וינט להעברת תלמידי הישיבה מסין לארצות הברית. היה בין מייסדי ישיבה קטנה בסן פרנסיסקו אשר קיימת עד היום. משם עבר הרב עם ישיבת מיר לארצות הברית, עד הגיעה לברוקלין.

בתש"ז (1947) היגר הרב לבירת אורוגוואי מונטווידאו, שם הקים ישיבה גבוהה בשם "ישיבת הרב קוק" וכן ישיבה לתלמידי בית ספר תיכון משעות הצהרים. בנוסף היה מסלול ישיבת ערב שכלל לימודי יהדות משלימים לסטודנטים ואחרים. הוא היה רבו של בית הכנסת "ביהכנ"ס דליטא", כתב בעיתונות של הקהילה וכן כתב קונטרסי "פירוש למשנה ביידיש".

בקיץ תשכ"א (1961) עלה לישראל, ליישוב החדש 'דגנים' שלימים נקרא מרכז שפירא. שימש כר"מ בישיבה התיכונית במקום.

בהמשך ייסד את ישיבת בני עקיבא בית שמואל בחדרה ועמד בראשה במשך מספר שנים.

קיבל את אות "יקיר החינוך הדתי" וכן יקיר העיר חדרה.

נפטר בכ' בסיוון תשס"ד, והובא למנוחות בבית העלמין הישן בחדרה.

## משפחתו
עם היווסדה של ישיבת "הרב קוק" נשא הרב לאישה את שושנה ספיר (נפטרה בי"א בניסן ה'תשע"ה).
* בנו בכורו, הרב שלום פנחס היה רבה של עוצבת גולן, ראש ישיבה בחדרה, וראש ישיבת מדרשיית הגליל שהקים לעולים מחבר המדינות במגדל העמק. כיום משפיע בישיבות בעיר צפת.
* בתו, הרבנית טובה, נישאה לרב הלל דוד, לשעבר רב "הלל יפה" בחדרה
* בתו הרבנית אסתר לבנון היא מראשי 'בנין שלם', נשואה לרב אליקים לבנון
* בנו הרב דוד יהודה נשוי לבתו של הרב רפאל בנימין לוין
* בנו הרב מנחם בורשטין, הוא ראש מכון פוע"ה ור"מ הלכה בישיבת מרכז הרב בירושלים
* בתו זיוה היא מחנכת, נשואה לרב אברהם שילר, רבו של היישוב עלי

## חיבוריו
***שלמי יחזקאל** – מאמרי המשגיח הרב יחזקאל לוינשטיין שסוכמו על ידו. עריכה, מקורות ותרגום, בידי בנו הרב מנחם, ירושלים תשמ"ה.

## לקריאה נוספת
* א' חבה, **נדר בשאנגחאי**, בהוצאה עצמית של המשפחה, תשע"ה, מהדורה שנייה תש"פ. הספר מתאר את תולדות חייו ובפרט את סיפור ההצלה של תלמידי ישיבת מיר בשאנגחאי.
* **דמויות מופת בציונות הדתית**, עמ' 346–349

## קישורים חיצוניים
* 
* אחרון תלמידי 'המשגיח', הספדו של הרב אליעזר מלמד
* אולי הגיע הזמן לאהוב?, הספדו של הרב שלמה אבינר

## הערות שוליים

קטגוריה:בוגרי ישיבת מיר (בלארוס)
קטגוריה:חדרה: רבנים
קטגוריה:רבני ישיבת אור עציון
קטגוריה:רבנים אורוגוואים
קטגוריה:עולים בשנות ה-1960
קטגוריה:ראשי ישיבות ציוניות
קטגוריה:ראשי ישיבות תיכוניות
קטגוריה:רבני הציונות הדתית בישראל
קטגוריה:פעילי הצלה בשואה
קטגוריה:יהודים שפעלו להצלה בתקופת השואה
קטגוריה:אישים הקבורים בבית הקברות הישן בחדרה
קטגוריה:ישראלים שנולדו ב-1914
קטגוריה:ישראלים שנפטרו ב-2004
רותנית מערבית

שמאל|ממוזער|300px|ספר החוקים של דוכסות ליטא מ-1529.
**רוּתֶּנית מערבית** או **רותנית ישנה** (**рѹсьскъ ѩзыкъ**, "לשון רוּס") הייתה שפה סלאבית מזרחית. בצורתה הגבוהה, הכתובה, שימשה לצרכים מנהליים בדוכסות הגדולה של ליטא מן המאה ה-14 ועד למאה ה-17. במשלב עממי, דוברה בפי תושביהן הסלאבים של נחלות הדוכסות, גם לאחר הקמת האיחוד הפולני-ליטאי והעברת שטחיה באוקראינה לכתר פולין. השפות האוקראינית והבלארוסית התפתחו מתוכה. 

עד המאה ה-13 היה המרחב הלשוני של הסלאבים המזרחיים (רוּתֶּנים) מאוחד למדי, קודם תחת רוס של קייב ולאחר מכן תחת כיבושי המונגולים: סלאבונית כנסייתית עתיקה שימשה כשפה הכתובה הגבוהה, והעם הפשוט דיבר במגוון ניבים מקומיים. אבל התפשטותה המהירה של ליטא, שכבשה את קייב ב-1321 וסיפחה את כל הנחלות המערביות, יצרה בידול ברור בין חלקו המזרחי של המרחב למערבי. הצד המערבי ספח השפעות רבות מהשליטים החדשים, קודם רק הליטאים ואחר כך גם הפולנים שבאו עמם בברית, הן ברמת הדקדוק והאיות והן בלשון המדוברת. לליטאים לא הייתה שפה כתובה משל עצמם ונתיניהם הסלאבים עלו עליהם בהרבה במספרם; כשם שאימצו מהם את הנצרות האורתודוקסית, בערך באמצע המאה ה-14 הפכו השליטים את הרותנית ששימשה את האחרונים ללשון המנהלית הרשמית. היא התבססה על הסלאבונית הכנסייתית, אך הכילה יסודות רבים מהניבים המקומיים כמו גם השפעות ליטאיות ובהדרגה, גם פולניות. בעוד שנתיני הדוכסות קראו לה "רותנית" (רוּס'קי), שכניהם במרחב המזרחי שנותר תחת השפעה מונגולית ובו עלתה מוסקבה ככח הגדול – אלו השתמשו בנגזרת משלהם לשפה הכנסייתית לצורכי מנהלה, שהיה בה אחוז נמוך יותר של השפעות מהלשון המדוברת במוסקובי; גרסה זו נותרה בשימוש עד לתִּקנוּן הרוסית המודרנית במאה ה-18 – כינו אותה "ליטאית". האלפאבית היה הכתב הקירילי הישן. הרותנית הליטאית שימשה לדיפלומטיה, לתקשורת החצר עם הנתינים ובכל צורכי היום-יום. כשם שהושפעה מהניבים המקומיים כך השפיעה עליהם חזרה, והבידול בין שני המרחבים הלשוניים הסלאביים במזרח ובמערב התחדד ככל שהאריך הפיצול הפוליטי ביניהם.

ב-1569, עם איחוד לובלין, תפסו הפולנית והלטינית את מקום הרותנית כשפות הבכורה המנהליות באיחוד הפולני-ליטאי, אך היא נותרה נפוצה מאוד עד שלהי המאה ה-17. רק ב-1697 העביר הסיים חוק לפיו הפולנית תהיה הלשון המנהלית היחידה גם בנחלות הליטאיות. בשלב זה הייתה האליטה המקומית כבר מעורה עמוקות בתרבות פולין ולא התנגדה כמעט. השפעותיה הספרותיות של הרותנית שימשו בסיס לתִּקנוּן ויצירת האוקראינית והבלארוסית המודרניות במאה ה-19.

## לקריאה נוספת
* Tomasz Kamusella, The Politics of Language and Nationalism in Modern Central Europe, Springer, 2008. עמ' 150-152.

## קישורים חיצוניים

קטגוריה:שפות סלאביות מזרחיות
קטגוריה:שפות נכחדות
עונת 1929 בלה ליגה

**עונת 1929** הייתה העונה הראשונה של לה ליגה, הליגה הספרדית הבכירה בכדורגל. העונה החלה ב-10 בפברואר 1929 והסתיימה ב-23 ביוני 1929.

הליגה כללה 9 קבוצות שנבחרו על בסיס הישגי הקבוצות בגביע המלך הספרדי (6 קבוצות שזכו בגביע ו-3 קבוצות שהשתתפו במשחק הגמר). הקבוצה העשירית נקבעה בתחרות מקדימה בה ניצחה ראסינג סנטנדר.

התחרות כללה 18 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת. בסוף התחרות הקבוצה שסיימה במקום האחרון נפגשה עם מנצחת של ליגת משנה על הזכות לשחק בליגה העליונה בעונה הקרובה.

ברצלונה זכתה בתואר האליפות הראשון שלה.

ראסינג סנטנדר לאחר משחקי המבחן המשיכה בליגה הבכירה גם בעונת 1929/1930.

## כדורגלנים מצטיינים
בהתאם לנתונים הרשמיים של LFP פרנסיסקו ביאנזובס ( ספרד), ריאל סוסיאדד, שכבש 17 שערים זכה בתואר מלך השערים. בהתאם לנתוני עיתון הספורט MARCA הוא כבש 14 שערים בלבד ב-18 משחקים.

השוער המצטיין של העונה היה ריקרדו זאמורה ( ספרד), אספניול, שספג 24 שערים ב-15 משחקים.

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

## הערות שוליים

1929
קטגוריה:תחרויות כדורגל ב-1929
טרי אן לין

**טרי אן לין** (באנגלית: **Teri Ann Linn**; נולדה ב-7 באפריל 1961) היא שחקנית וזמרת אמריקאית. נודעה בשל תפקידה כקריסטין פורסטר באופרת הסבון "היפים והאמיצים".

## ביוגרפיה
טרי אן לין נולדה בהונולולו, בירת הוואי.

ב-1981 היא נבחרה למלכת היופי של הוואי ובתחרות מיס ארצות הברית נבחרה לסגנית רביעית.

ב-1982 ביצעה את הופעתה הטלוויזיונית הראשונה בתוכנית The Tonight Show ושיחקה בתפקידי אורח בסדרות: הוואי חמש-אפס, מגנום, בלש פרטי, בראש של הרמן, בלוז לכחולי המדים ודאלאס.

היא שימשה כמנחה אורחת של משחקי הטלוויזיה טוטו משפחתי ותשע בריבוע וביצעה הופעת טרפז בתוכנית "קרקס הכוכבים".

בשנת 1987 התפרסמה לקהל הרחב כאשר קיבלה אץ התפקיד של קריסטין פורסטר באופרת הסבון "היפים והאמיצים", תפקיד אשר גילמה עד 1990 בקביעות, ואז חזרה בקצרה בשנת 1992 עד ל-1994 להופעות אורח. 

שיחקה גם במספר סרטים ובין היתר כיכבה לצד דניאל בולדווין.

טרי הקליטה שני אלבומים מוזיקליים הנקראים "אהבה היא התשובה" ו"להיות צעיר, להיות טיפש, להיות שמח".

ב-1996 היא הייתה שופטת בתחרות מיס תבל.

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1961
קטגוריה:אמריקאים שנולדו ב-1961
עונת 1955 בליגה הארצית בכדורסל

**עונת 1955 בליגה הארצית בכדורסל** הייתה עונתה השנייה של ליגת הכדורסל הבכירה בישראל. הליגה כללה 12 קבוצות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. העונה הסדירה החלה ב-4 במרץ 1955 הסתיימה ב-11 בנובמבר 1955 בניצחון של מכבי תל אביב.

מכיוון שבעונת 1954/1955 הליגה גדלה ל-12 קבוצות כל הקבוצות מהעונה הקודמת למעט הפועל גבע שזכתה בעונה הקודמת במקום ה-5 ופורקה. בסיום העונה שתי הקבוצות שסיימו במקומות האחרונים ירדו ליגה.

## טבלת הליגה

### תוצאות משחקים

*בירוק, ניצחון למארחת. באדום, ניצחון לאורחת. כוכביות מציינות את מספר ההארכות במשחק.

## קישורים חיצוניים
* מידע מאתר מנהלת הליגה
* אלישע שוחט, ספר הכדורסל הישראלי, עמודים 34-35

קטגוריה:עונות בליגה העליונה בכדורסל בישראל
קטגוריה:1955 בישראל: ספורט
קטגוריה:תחרויות כדורסל ב-1955
שפות ילידי אמריקה

[ממוזער|קטע מתוך טקסט הכתוב בשפת המאיה, מתוך [קודקס דרזדן, המאה ה-11]]
**השפות הילידיות של אמריקה** הן כלל השפות המדוברות בידי העמים הילידיים שבאמריקה, גרינלנד ואלסקה בקצה הצפוני של היבשות ועד לקצה הדרומי של אמריקה הדרומית. קבוצת שפות אלו כוללות עשרות רבות משפחות שונות, כמו גם שפות מבודדות ושפות רבות שעוד לא סווגו למשפחה.

השפה המדוברת ביותר מכלל השפות הילידיות באמריקה היא הקצ'ואה עם כ-7 מיליון דוברים ברחבי העולם, אולם מרבית השפות הילידיות הן בסכנת הכחדה או שנכחדו לחלוטין.

## היסטוריה

קודם למפגש הראשון עם התרבות האירופאית, החל מהמאה ה-11 אז התיישבו נורדים בגרינלנד ולאחר-מכן על ידי כריסטופר קולומבוס במאה ה-15, דוברו ברחבי אמריקה אלפי שפות שונות. חלקן אף פיתחו כתב, לדוגמה: כתבי המאיה. לחלק מהשפות היו מיליוני דוברים, דוגמת שפות הנאוואטל והגוארני, ולחלקן מאות בודדות.

לאחר ההתיישבות האירופאית באמריקה, הפכו במהרה השפות האירופאית לשפות השולטות והמדוברות ברחבי היבשת, לעיתים בעקבות מסע מכוון של השלטונות האירופאים להפצת השפות האירופאיות על חשבון השפות הילידיות. כיום, באף אחת ממדינות אמריקה השפה השלטת אינה שפה ילידית, אם כי במספר מדינות ניתן מעמד רשמי לשפה הילידית.

## קישורים חיצוניים

* Native Languages of the Americas - אתר עמותה העוסקת בשימור ותיעוד שפות ילידיות אמריקאיות
* אתר המכון לשפות ילידיות
* 
* 

*
וירג'יניה ראג'י

**וירג'יניה ראג'י** (באיטלקית: **Virginia Raggi**; נולדה ב-18 ביולי 1978) היא פוליטיקאית איטלקייה שכיהנה כראש עיריית רומא. היא האישה הראשונה והאדם הצעיר ביותר שמילא תפקיד זה.

## ביוגרפיה
ראג'י נולדה וגדלה בשכונת סן ג'יאובני שברומא. ב-2003 סיימה לימודי משפטים באוניברסיטת רומא טרה ועבדה כעורכת דין בתחום זכויות האזרח.

ב-2011 החליטה להיכנס לתחום הפוליטי, היא הצטרפה לתנועת חמשת הכוכבים (Movimento 5 Stelle) שהוקמה על ידי הקומיקאי בפה גרילו והייתה חברה בוועד מוניצ'יפיו XIV שברומא. ב-2013 נבחרה למועצת העיר מטעם התנועה.

ביוני 2016 התמודדה ראג'י בבחירות לראשות עיריית רומא, עיקרי הקמפיין שלה עסקו במלחמה בשחיתות והבטחת שקיפות שלטונית, היא ציינה כי תפעל לגביית חובות קריית הוותיקן המוערכים במאות מיליוני אירו וכי היא מתנגדת להצעה שרומא תארח את המשחקים האולימפיים ב-2024 (לאחר היבחרה אכן משכה את הצעת האירוח). ראג'י זכתה ב-35% מהקולות בסיבוב הראשון ובסיבוב השני ניצחה את מועמד המפלגה הדמוקרטית רוברטו ג'אקטי ברוב של 67%.

בספטמבר 2021 בעקבות עלייה בכמות חזירי הבר המשוטטים ברומא, ולקראת הבחירות לראשות העיר באוקטובר אותה שנה, האשימו חברי המפלגה הדמוקרטית האופוזיציונית וכמה מיריביה לבחירות, את ראג'י בטיפול לקוי במטרד. בתגובה אמרה ראג'י כי מדובר בתעמולת בחירות נגדה, והאשימה את מחוז לאציו (הנשלט על ידי המפלגה הדמוקרטית) בו נמצאת העיר רומא, בכישלון המשימה להרחיק את חזירי הבר מהבירה, ואף החליטה להגיש תביעה נגד המחוז. באוקטובר 2021 סיימה שלישית בסיבוב הראשון של הבחירות לראשות העיר ולא העפילה לסיבוב השני.

## חיים אישיים
ראג'י פרודה ואם לבן אחד.

## קישורים חיצוניים

* In Race for Mayor of Rome, a Prize and a New Face for the Five Star Movement, הניו יורק טיימס, 16 ביוני 2016
* אתר הבחירות של וירג'יניה ראג'י
* 

## הערות שוליים

קטגוריה:רומא
קטגוריה:ראשי עיריות באיטליה
קטגוריה:ראשי עיריית רומא
קטגוריה:פוליטיקאיות איטלקיות
קטגוריה:בוגרות אוניברסיטאות באיטליה
קטגוריה:בוגרי אוניברסיטאות באיטליה
קטגוריה:איטלקיות שנולדו ב-1978
קטגוריה:איטלקים שנולדו ב-1978
ממשלת סטפאשין

**ממשלת סטפאשין**, היא ממשלה קצרת ימים שכיהנה ברוסיה במשך 11 שבועות וששה ימים בלבד.

סרגיי סטפאשין, שר הפנים וראש שירותי הביטחון לשעבר מונה לתפקיד ראש ממשלת רוסיה במאי 1999 במקום יבגני פרימקוב רב ההשפעה. בעת ההצבעה על מינויו בדומה הממלכתית של הפדרציה הרוסית, 301 הצביעו בעד לעומת 55 מתנגדים. בעת נאומו לפרלמנט הוא הודה כי בפני המדינה ישנם שלל אתגרים כדוגמת רמות עוני גבוהות, תפוקה תעשייתית נמוכה, חוב ציבורי גבוה ומערכת משפט חלשה. הרכב הממשלה הוצג לנשיא ילצין ב-26 במאי 1999.

בעת כינון הממשלה הוקמו המשרדים הבאים:
* המשרד לענייני פדרציה ולאום
* משרד ההשכלה (מתוך המשרד להשכלה כללית ומקצועית) שהפך למשרד החינוך
* משרד הספורט והתיירות הוקם ב-6 באוגוסט 1999
* משרד הדפוס, שידורי רדיו וטלוויזיה ואמצעי תקשורת ההמונים הוקם ב-6 ביולי 1999 מתוך השירות הפדרלי לשידורי רדיו וטלוויזיה
בנוסף פורק המשרד למדיניות אזורית והפך לוועדה הממלכתית לענייני הצפון.

ממשלת סטפאשין כיהנה זמן קצר בשל חוסר שביעות רצונו של הנשיא ילצין מתפקוד הממשלה, אף שסטפאשין עצמו טען שבמשך 3 חודשי כהונתה הממשלה פעלה לשמור על המצב במדינה תחת שליטה. "הרובל לא צנח חרף התחזיות", לדבריו. ברם, ב-9 באוגוסט 1999 הוא הוחלף על ידי ולדימיר פוטין, בעבר ראש המועצה לביטחון לאומי ומנהל שירות הביטחון הפדרלי.

## הרכב הממשלה

## קישורים חיצוניים

* ממשלת סטפאשין באתר "פרויקט WMS" 

## הערות שוליים

קטגוריה:1999 ברוסיה
קטגוריה:רוסיה: היסטוריה
סטפאשין
יד-פרצוף

ממוזער|230px|הפסל קין, שנוצר על ידי הנרי וידל
**יד-פרצוף** (באנגלית: **Facepalm**; מופיע לעיתים בעברית בצורת ההלחם **ידפרצוף**) היא מחווה גופנית של הנחת כף היד לכיסוי הפנים כדי להביע אכזבה, תסכול, מבוכה או ייאוש.

## מקור המושג
מקור מושג זה הוא באנגלית, והוא נקרא כך כיוון שבעת התנהגות מסוג זה, כף היד (Palm) מכסה את הפנים (Face), ולשם יצירת מושג זה יצרו הלחם של מילים אלו. התיעוד הראשון של שימוש במילה זו הוא משנת 2001. באוגוסט 2011 צורפה מילה זו למילון המילון האנגלי של אוקספורד.

## שימושים ידועים
לתופעה זו יש תיעוד בפלטפורמות השונות, בהן באמנות, בטלוויזיה ובאינטרנט.

בפסל קין של הנרי וידל משנת 1896 ונמצא בגני טווילרי שבפריז נראה קין מכסה את פניו בידו (כנראה לאחר שרצח את אחיו, הבל).

באינטרנט, ישנו רגשון הממחיש Facepalm, ומשמעותו זהה למחווה פיזית של Facepalm בתו יוניקוד U+1F926: 🤦🏻.

## ראו גם

* D'ho!

## קישורים חיצוניים

## הערות שוליים

קטגוריה:ביטויים
קטגוריה:מחוות גופניות
D'oh!

[ממוזער|הביטוי על רקע ה[טלוויזיה המפורסמת של משפחת סימפסון]]
**D'oh!** היא אמרת כנף של הומר סימפסון, מהכוכבים הראשיים בסדרה "משפחת סימפסון", כאשר הוא כועס, עצבני או חש ביש מזל. גם בני משפחתו הקרובה – בנו בארט, בנותיו ליסה ומגי, אביו ואמו ואחיו החורג – נשמעו אף הם משתמשים בה, בנסיבות דומות. בכמה התרחשויות נשמעו אף אשתו של הומר, מארג', ודמויות שאינן ממשפחת סימפסון, כגון מונטגומרי ברנז וסיידשואו בוב, אומרים את האמרה.

ב-2006, "D'oh!" דורגה במקום השישי ברשימת 100 הביטויים הטלוויזיוניים הגדולים של TV Land. הקריאה היא סימן מסחר קולי רשום של פוקס המאה ה-20. מאז 2001, המילה "doh", ללא הגרש, מופיע במילון אוקספורד.
לאור שימושה הרב בסדרה, היא הפכה לסלנג נפוץ.

## מקור
מקורו של הביטוי בעת הדיבוב של "המופע של טרייסי אולמן" (שהיה המקור של "משפחת סימפסון"), בעת שדן קסטלנטה (המדבב של הומר) היה צריך להקריא את מה שנרשם בתסריט כ"אנקת התרגזות" (במקור מאנגלית: annoyed grunt), והוא הקריא זאת כ-D'oh!.

## פופולריות
כתוצאה מהשימוש בביטוי זה בסדרה, הוא הפך לפופולרי, ואף הוכנס למילון אוקספורד בשנת 2001. הגדרתו במילון היא:

## הופעה בשמות פרקים
ביטוי זה אף מופיע בשמות פרקים רבים של משפחת סימפסון, בתחילה כ"אנקת התרגזות":
*הפרק "Simpsoncalifragilisticexpiala(Annoyed Grunt)cious" מעונה 8. פארודיה על המילה שהמציאה מרי פופינס.
*הפרק "E-I-E-I-(Annoyed Grunt)" מעונה 11. פארודיה על נעימת השיר "לדוד משה הייתה חוה".
*הפרק "I, (Annoyed Grunt)-Bot" מעונה 15. פרק בו הומר נלחם כ"רובוט" בקרבות רובוטים.
*הפרק "G.I. (Annoyed Grunt)" מעונה 18.

לאחר שהביטוי נעשה נפוץ יותר ויותר, הוא גם שולב בשמות כמה וכמה פרקים, כגון:
* הפרק "D'oh-in in the Wind" מעונה 10.
*הפרק "Days of Wine and D'oh'ses" מעונה 11.
*הפרק "C.E. D'oh" מעונה 14.
*הפרק "We're on the Road to D'ohwhere" מעונה 17.
*הפרק "He Loves to Fly and He D'ohs" מעונה 19.
*הפרק "Waverly Hills 9-0-2-1-D'oh" מעונה 20.
*הפרק "The Greatest Story Ever D'ohed" מעונה 21 
*הפרק "The Falcon and the D'ohman" מעונה 23.
*הפרק "The D'oh-cial Network" מעונה 23.

## קישורים חיצוניים

## הערות שוליים

קטגוריה:אמרות כנף באנגלית
קטגוריה:משפחת סימפסון
קיארה אפנדינו

**קיארה אפנדינו** (באיטלקית: **Chiara Appendino**; נולדה ב-12 ביוני 1984) היא פוליטיקאית איטלקייה המכהנת כחברת בית הנבחרים של איטליה מטעם מחוז פיימונטה, קודם לכן כיהנה כראש עיריית טורינו מטעם תנועת חמשת הכוכבים.

## ביוגרפיה
אפנדינו נולדה במונקאליירי. אביה הוא בעלי חברת Prima Industrie SpA המתמחה בייצור מכשירי חיתוך בלייזר. ב-2006 סיימה תואר ראשון בניהול וכלכלה בינלאומית באוניברסיטת בוקוני שבמילאנו. ב-2008 סיימה תואר שני בחשבונאות וניהול פיננסי באוניברסיטת בוקוני. היא עבדה כחשבת במועדון הכדורגל יובנטוס ומ-2010 עבדה כמנהלת כספים בחברה קטנה שבבעלות בן זוגה בטורינו.

ב-2010 הצטרפה לתנועת חמשת הכוכבים (Movimento 5 Stelle) שהוקמה על ידי הקומיקאי בפה גרילו וב-2011 נבחרה מטעמה לחברת מועצת העיר טורינו. ביוני 2016 נבחרה לראשות עיריית טורינו לאחר שניצחה את ראש העיר המכהן פיירו פאסינו, ברוב של 54.5% בסיבוב השני של הבחירות. היא האישה הראשונה לכהן בתפקיד זה.

ב-2020 הורשעה בדיווח שקר ונגזר עליה שישה חודשי מאסר תנאי. אפנדינו לא התפטרה מתפקידה אך השעתה עצמה מתנועת חמשת הכוכבים.

בינואר 2021 הורשעה בחלקה באחריות לאירועי מנוסת הבהלה בכיכר סן מרקו במהלך שידור משחק גמר ליגת האלופות 2017. בתקרית נהרגו שלושה אנשים ונפצעו למעלה מ-1,600. על אפנדינו נגזר עונש מאסר של שנה וחצי. היא ערערה על החלטה זו.

ב-2022 נבחרה לבית הנבחרים כנציגת המושב הראשון של מחוז פיימונטה.

אפנדינו נשואה למרקו לאווטלי ואם לבת.

## קישורים חיצוניים

* 

* ביוגרפיה באתר האינטרנט הרשמי
* עמוד הפייסבוק
* 

## הערות שוליים

קטגוריה:ראשי עיריות באיטליה
קטגוריה:טורינו
קטגוריה:פוליטיקאיות איטלקיות
קטגוריה:בוגרי אוניברסיטת בוקוני
קטגוריה:חברי בית הנבחרים של איטליה
קטגוריה:איטלקיות שנולדו ב-1984
קטגוריה:איטלקים שנולדו ב-1984
אמילי רתרפורד

**אמילי רתרפורד** (באנגלית: **Emily Rutherfurd**; נולדה ב-18 בספטמבר 1974) היא שחקנית אמריקאית.

## ביוגרפיה
רתרפוד נולדה בניו יורק. ב-1999 היא שיחקה בקומדיית המצבים "עובד איתי" לצד קווין פולאק וב-2003 הופיעה בפרק הראשון של הקומדיה "זוגיות" לצד רינה סופר. היא מזוהה בעיקר עם תפקידה ככריסטין החדשה בקומדיה כריסטין הישנה. היא שיחקה גם במספר סרטי קולנוע וביניהם יחצ"ן המסיבות לצד ראיין ריינולדס וטארה ריד.

רתרפורד מתגוררת בלוס אנג'לס עם בעלה ובתה.

## קישורים חיצוניים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1974
קטגוריה:אמריקאים שנולדו ב-1974
HD 103079

**HD 103079** הוא כוכב הסדרה הראשית כחול בעל בהירות נראית של 4.93 וסיווג ספקטרלי של B4V הנמצא בקבוצת הכוכבים זבוב במרחק של 338 שנות אור (103 פארסק) מכדור הארץ.

## קישורים חיצוניים
* 

קטגוריה:כוכבי הסדרה הראשית מסוג B
קטגוריה:קבוצת הכוכבים זבוב
ממשלת צ'רנומירדין

**ממשלת צ'רנומירדין** היא ממשלת הפדרציה הרוסית הראשונה (לאחר שקודם לכן כונתה הממשלה "מועצת השרים של הפדרציה הרוסית") שכיהנה במשך שתי קדנציות רצופות בתקופת זמן רצופה של כחמש שנים. הממשלה נחשבת לממשלה היציבה היחידה בתקופת נשיאותו של בוריס ילצין.

ויקטור צ'רנומירדין מונה לתפקיד ב-14 בדצמבר 1992 וכיהן כראש ממשלת רוסיה עד 23 במרץ 1998. במשך יומיים הוא אף כיהן במקביל כממלא מקום נשיא רוסיה, זה קרה ב-5 בנובמבר 1996 כשילצין הוכנס לניתוח חירום עקב מצבו הבריאותי הרעוע.

מינויו של צ'רנומירדין לתפקיד יושב ראש מועצת השרים של רוסיה אושרר בהצבעת ועידת נציגי העם והסובייט העליון. ב-9 בדצמבר 1992 ועידת נציגי העם סירבה לאשר את מינויו של ייגור גאידר לתפקיד ראש הממשלה וילצין הציע חמישה מועמדים שונים לתפקיד: יורי סקוקוב (שגרף 637 קולות בעד מתוך 1,040), צ'רנומירדין (שגרף 621), ייגור גאידר (400), קדאניקוב (399) ושומייקו (283). לבסוף בחר ילצין למנות מתוך המועמדים את צ'רנומירדין שמועמדותו אושררה בהצבעה נוספת ברוב של 721 (69,33% בעד) וכך הוצע לצ'רנומירדין להרכיב את הממשלה החדשה. צ'רנומירדין הציג לילצין את הרכב הממשלה בתוך כשבועיים והרכב מועצת השרים אושרר בצו נשיאותי מ-23 בדצמבר 1992.

עד 12 בינואר 1993 פעילות הממשלה עוגנה בחוק מ-3 באוגוסט 1979 "אודות מועצת השרים של הרפובליקה הרוסית". מ-12 בינואר ועד 25 בדצמבר 1993 עוגנה פעילותה בחוק חדש מ-22 בדצמבר 1992 "אודות מועצת השרים — ממשלת הפדרציה הרוסית" ומועצת השרים הפכה לממשלת הפדרציה הרוסית.

ממשלת צ'רנומירדין הראשונה כיהנה מ-14 בדצמבר 1992 ועד 6 באוגוסט 1996, כאשר עד 25 בדצמבר 1993 כונתה בשם "מועצת השרים". כיהנו בה 30 שרים. 

ממשלת צ'רנומירדין השנייה כיהנה מ-10 באוגוסט 1996 ועד 23 במרץ 1998, עת הוחלפה על ידי ממשלת פרימקוב. בעת מינויו מחדש לראשות הממשלה הדומה אישרה את מינוי צ'רנומירדין ברוב מוחץ של 314 לעומת 85 מתנגדים, כשהרוב הדרוש הוא 216. בממשלה השנייה כיהנו 27 שרים. 
## מינויי בכירים
*סרגיי אלמאזוב מונה לראש משטרת המס הרוסית
*אנדריי ניקולאייב ואלכסנדר טימקו מונו למפקדי שירות משמר הגבול הפדרלי
*ויאצ'סלב טרובניקוב מונה למנהל סוכנות הביון
*מיכאיל ברסוקוב, ניקולאי קובאלב וולדימיר פוטין מונו למנהלי שירות הביטחון הפדרלי
*יורי קראפיווין מונה למנהל שירות האבטחה הפדרלי
*ולנטין קוראבלניקוב מונה לראש מינהל המודיעין הצבאי
*ולדיסלב שרסטיוק מונה למנכ"ל הסוכנות הפדרלית למידע ולתקשורת ממשלתית

## הרכב
### ממשלת צ'רנומירדין הראשונה

### ממשלת צ'רנומירדין השנייה

## גלריה

קובץ:RIAN archive 859288 Chairman of Russian Council of Ministers Viktor Chernomyrdin visits Tatarstan.jpg|צ'רנומירדין בביקורו בטטרסטן, 1 ביוני 1993
קובץ:Bill Clinton and Boris Yeltsin 1994.jpg|צ'רנומירדין, ילצין וקלינטון במעון "נובו-אוגריובו" במחוז מוסקבה. 13 בינואר 1994
קובץ:RIAN archive 869274 Michel Camdessus and Viktor Chernomyrdin.jpg|צ'רנומירדין ויו"ר קרן המטבע הבינלאומית, מייקל קמדסוס, בעת חתימת הסכם אשראי בקרמלין, 10 במארס 1995
קובץ:Slobodan Milosevic, Alija Izetbegovic, and Franjo Tudjman sign the Balkan Peace Agreement - Flickr - The Central Intelligence Agency.jpg|צ'רנומירדין (קיצוני מימין) במעמד חתימת הסכם דייטון, 14 בדצמבר 1994.
קובץ:Виктор Черномырдин в "Московском Комсомольце".jpg|צ'רנומירדין בביקורו במערכת העיתון "הקומסומולץ המוסקבאי"
קובץ:Яковлев и Черномырдин.jpg|צ'רנומירדין עם השחקן יורי יאקובלב, 1996


## קישורים חיצוניים

קטגוריה:רוסיה: היסטוריה
צ'רנומירדין
יחסי יפן–קטר

ממוזער|שגרירות קטר בטוקיו
היחסים בין **[[יפן]] ל[[קטר (מדינה)|מדינת קטר]]** מתקיימים החל משנת 1972.

## היחסים הדיפלומטיים
בקטר וביפן נמנעו מפגישות עד שנת 1978 עם ביקורו של ראש הממשלה היפני בקטר, ביקור ראשון אי פעם בקטר.

בפגישה אשר נערכה בשנת 2015 בין אמיר קטר לראש ממשלת יפן, ראש הממשלה היפני ציין את החשיבות של אספקה יציבה של גז טבעי נוזלי מקטר. ראש הממשלה הצהיר גם על אמונו בהסכם שנחתם בין ממשלת יפן לבין ממשלת קטר בדבר מניעת כפלי מס ומניעת התחמקות ממס הכנסה, העלמת מס והלבנת הון. בתגובה לכך, אמיר קטר שייח תמים בן חמד אאל ת'אני אמר כי יפן היא שותפה חשובה עבור קטר והוא מעוניין לחזק ולחמם את היחסים. האמיר הודיע גם כי יפן היא יעד השקעה של קטר והוא ישמח לקלוט יפנים בקטר.

## סחר
* הייצוא היפני לקטר בשנת 2013 הסתכם ב-37,290 מיליון דולרים אמריקאים.
* הייצוא הקטרי ליפן בשנת 2013 הסתכם ב-1323 מיליון דולרים אמריקאים.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ